
       Poslovni broj: Pp-4046/2024-20



U  I M E  R E P U B L I K E  H R V A T S K E

P R E S U D A

 	Općinski sud u Rijeci Prekršajni odjel, po sutkinji Meliti Šimić, na prijedlog i uz sudjelovanje više sudske savjetnice Bernarde Pešut,u prekršajnom postupku protiv okrivljenika 1. BOA GROUP d.o.o., Rijeka, Ante Starčevića 8  i 2. okrivljenika Alena Lisca, odgovorne osobe ,zbog prekršaja iz članka 98. st.1. podst..1. i st.2. Zakona o zaštiti na radu (NN 71/14,118714,94/18,96/18) povodom prigovora okrivljenika na prekršajni nalog Državnog inspektorata, Službe za nadzor zaštite na radu, Klasa UP/I-116-04/24-01/673 od 3.listopada 2024., zastupani po branitelju Filipu Liscu, odvjetniku iz Rijeke,  nakon glavne i javne rasprave održane i zaključene 8.lipnja 2026. u nazočnosti 2. okrivljenika i branitelja okrivljenika i odsutnosti ovlaštenog tužitelja, objave presude održane 10.lipnja 2026.,  na temelju članka 183. Prekršajnog zakona (Narodne novine broj 107/07, 39/13, 157/13, 110/15, 70/17, 118/18 i 114/22, dalje: PZ)

p r e s u d i o   j e

1. okrivljenik BOA GROUP d.o.o., Rijeka, Ante Starčevića 8, 59619492418,broj zaposlenih 20,  prekršajno nekažnjavan
2. okrivljenik Alen Lisac, sin Zdenke r. Jazbec i Mladena, rođ. 30.01.1974. u Rijeci,  OIB 00011870324, s prebivalištem u Rijeci, Pulac 33/7,  poduzetnik, SSS, zaposlen U Boa grupa, 1.000,00 eura mjesečnih primanja, rastavljen, otac jednog mlt. djeteta,  državljanin R. Hrvatske, prekršajno kažnjavan


krivi su 

 što   
I/13.srpnja 2024. u Gradskoj kavani Renard  koja posluje u sklopu Boa Group d.o.o. u Rijeci, Ante Starčevića 8 nisu procijenili rizike za život i zdravlje radnika i osoba na radu u pisanom ili elektroničkom obliku uzimajući u obzir poslove i njihovu prirodu i jer procjena nije bila dostupna radnicima na mjestu rada, 

čime su postupili protivno odredbi članka 18. st.2. zakona o zaštiti na radu te počinili prekršaj iz članak 98.st.1.podst.1. i st.2.  istog Zakona,

pa se temeljem citirane zakonske odredbe, uz primjenu članka 38. stavka 2. točke 2. Prekršajnog zakona, 1. i 2. okrivljenici                  

oslobađaju od kazne

II	Temeljem članka 139. stavka 3. u svezi članka 138. stavka 3. PZ-a, I okrivljenik  i II okrivljenik su dužni nadoknaditi trošak prekršajnog postupka u paušalnom iznosu od 50,00  eur svaki ponaosab, u roku od 30 /trideset/ dana po primitku ove presude  
Obrazloženje


1. Državni inspektorat, Služba za nadzor zaštite na radu, Klasa UP/I-116-04/24-01/673 od 3.listopada   podnio je ovom sudu prekršajni nalog protiv okrivljenika BOA GROUP d.o.o., Rijeka, Ante Starčevića 8  i 2. okrivljenika Alena Lisca, odgovorne osobe ,zbog prekršaja iz članka 98. st.1. podst..1. i st.2. Zakona o zaštiti na radu.
2.Na glavnoj raspravi održanoj 8. lipnja 2026.  2.okrivljeni Alen Lisac odgovorna osoba u pravnoj osobi je u svojoj obrani naveo da je točno da  na dan inspekcijskog nadzora odnosno 13.srpnja 2024. u gradskoj kavani Renart koja posluje u sklopu Boa group d.o.o. nije bila izložena procjena rizika odnosno ista nije bila dostupna radnicima na uvid rada a kako to propisuje Zakon o zaštiti na radu, da se radi o omašci i ne nenamjernom propustu obzirom da su početkom srpnja angažirali Centar za zaštitu na radu i zaštitu od požara d.o.o. za izradu procjene rizika koja da je i izrađena tijekom srpnja i dostavljena tužitelju odnosno Državnom inspektoratu 24. srpnja 2024., izražava žaljenje zbog počinjenog prekršaja  i ističe da se radilo o nenamjernom propustu te obzirom da je prekršaj otklonjen vrlo brzo nakon počinjenja te da pri tome nije nastala nikakva šteta predlaže da ga se oslobodi od kazne  te ističe da I. okrivljenik prekršajno nekažnjavan a II. okrivljenik nije kažnjavan za istovjetni prekršaj. 
3. U dokaznom postupku Sud je izvršio uvid u materijalnu dokumentaciju koja prileže spisu  zapisnik o obavljenom inspekcijskom nadzoru poslovanja s prilozima od 13. srpnja 2024. te u mail na listu spisa 17. i dokumentacija koja prileži istome (list spisa 18-106).
Sud je izvršio uvid u izvadak Ministarstva pravosuđa RH, Odjela za prekršajnu evidenciju na ime okrivljenika  od 8. lipnja 2026.iz kojih proizlazi da je 1. okrivljenik prekršajno nekažnjavan a 2. okrivljenik prekršajno kažnjavan 
4.U završnoj riječi branitelj okrivljenika je naveo da moli sud da uzme u obzir sve okolnosti slučaja, obranu II. okrivljenog te činjenice da su nedostaci otklonjeni u kratkom roku odnosno prije podnošenja optužnog prijedloga, da nije nastala nikakva šteta te da okrivljenik uredno izvršava sve svoje obveze prema svojim radnicima. 

5.Djelo koje se 1. i 2. okrivljeniku predmetnim prekršajnim nalogom stavlja na teret je  prekršaj obzirom 1. i 2.okrivljenici protivno odredbi čl. 18. st.2. Zakona o zaštiti na radu obzirom u Gradskoj kavani Renard  koja posluje u sklopu Boa Group d.o.o. u Rijeci, Ante Starčevića 8 nisu procijenili rizike za život i zdravlje radnika i osoba na radu u pisanom ili elektroničkom obliku uzimajući u obzir poslove i njihovu prirodu i jer procjena nije bila dostupna radnicima na mjestu rada. 
5.1.Na taj način, u ponašanju okrivljenika stekla su se sva obilježja djela prekršaja iz članka 18.st.2. Zakona o zaštiti na radu. 
6.Prilikom odmjeravanja mjere  kazne okrivljeniku za počinjeni prekršaj, Sud je cijenio okolnosti propisane članka 36. Prekršajnog zakona. 1. i 2. okrivljenicima Sud je je olakotnim cijenjeno okolnosti pod kojima je počinjeno djelo prekršaja odnosno činjenicu da su okrivljenici 24. srpnja 2024. Državnom inspektoratu, Službi za nadzor zaštite na radu dostavili Procjenu rizika  izrađenu po Centru za zaštitu na radu i zaštite od požara d.o.o. 
Zbog svega navedenog je  Sud ocijenio da su se stekli uvjeti za primjenu odredbe članka 38. stavka 2. točke 2. Prekršajnog zakona, temeljem koje odredbe su okrivljenici  oslobođeni od kazne.
7.Sud je svakog od okrivljenika obvezao  na  plaćanje  paušalnog   troška  prekršajnog postupka u iznosu od 50,00 eura,  koji iznos je primjeren kako složenosti i dužini trajanja postupka.  

               Rijeka, 10.lipnja 2026. 


Viša sudska savjetnica						 	Sutkinja
Bernarda Pešut, v.r.						         Melita Šimić, v.r.


UPUTA O PRAVNOM LIJEKU

Protiv prvostupanjske presude pravo na žalbu imaju stranke u postupku, u roku od 8 dana od dana dostave prijepisa presude. Žalba se podnosi ovome sudu u dovoljnom broju primjeraka za ovaj i Viši sud. O žalbi odlučuje Visoki prekršajni sud Republike Hrvatske u Zagrebu. 

